<https://zoom.us/j/94318822528?pwd=Y1pUL3dHZytBZDl1VHFJcGVVbm1MZz09>

Liepājas valstspilsētas sociālās un pilsoniskās jomas
Filozofijas olimpiādes (11.-12.klase) organizēšanas un norises

KĀRTĪBA

2023.gada 26.septembrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas valstspilsētas sociālās un pilsoniskās joma (turpmāk - Joma) organizē Liepājas valstspilsētas filozofijas olimpiādi (turpmāk - Olimpiāde), kurā izglītojamais (turpmāk - Skolēns) demonstrē savus sasniegumus mācību priekšmeta apguvē.
	2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas filozofijā, attīstīt viņu praktiskā darba iemaņas.

2.2. Izzināt jaunos talantus filozofijā un atlasīt kandidātus dalībai Valsts olimpiādē.

2.3. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 11. - 12.klašu skolēni.

3.2. Olimpiādes 1.posms – skolas Olimpiāde.

3.2.1. Norises laiks: no 2023.gada 13.novembra līdz 17.novembrim.

3.2.2. Norises vieta: Liepājas skolas.

3.2.3. Par skolas Olimpiādes norisi un darbu labošanu atbildīgi skolu direktoru vietnieki izglītības jomā un Olimpiādes žūrijas komisija.

3.2.4. Olimpiādes uzdevumi tiks nosūtīti skolām.

3.3. Olimpiādes 2.posms – Valstspilsētas posms.

3.3.1. Norises laiks: 2023.gada 01.decembrī plkst.10.00

3.3.2. Norises vieta: vieta tiks precizēta (skatīt darba plānā);

3.3.3. Norises veids un ilgums: tiešsaistes režīmā, izmantojot olimpiādes tīmekļa vietni, olimpiādes kopējais darba ilgums 180 min. Olimpiādes uzdevumu izpildes laiku atbilstoši olimpiādes nolikumam, kontrolē e-vides sistēma. Visām atbildēm ir jābūt ierakstītām un elektroniski iesniegtām līdz plkst. 13.30 (laiks katram izglītojamam tiek noteikts individuāli).

3.3.4. Organizē Liepājas valstspilsētas Izglītības pārvaldes izveidota un apstiprināta rīcības komisija.

3.3.5. Uzdevumus un vērtēšanas kritērijus izstrādā valsts olimpiādes rīcības komisija, atbilstoši filozofijas olimpiādes programmai, kas ir publicēta olimpiādes interneta vietnē.

3.3.6. Detalizētāka informācija: https://www.visc.gov.lv/lv/macibu-prieksmetu-olimpiazu-organizesanas-kartiba

3.4. Olimpiādes 3.posms – valsts olimpiāde

3.4.1. Norises laiks: 2024.gada 20.februāris

4. Olimpiādes tēma: Filozofiskā antropoloģija : cilvēks, vide, vērtības.

**5. Olimpiādes darbu vērtēšana un uzvarētāju apbalvošana**

5.1. Olimpiādes 2. posma uzdevumus un vērtēšanas kritērijus izstrādā valsts olimpiādes rīcības komisija, atbilstoši olimpiādes programmai, kas ir publicēta olimpiādes interneta vietnē.

5.2. 2.posma dalībnieku rezultātus vērtē elektroniski valsts olimpiādes žūrijas komisija.

5.3. 2.posma dalībnieku uzrādītos rezultātus analizē valsts olimpiādes rīcības komisija, kura veic valsts olimpiādes dalībnieku atlasi ( 50-60 dalībnieku), kuri pilsētas/novada olimpiādē republikā kopumā ieguvuši lielāko punktu skaitu.

5.4. Valsts olimpiādes uzaicināto dalībnieku saraksts tiek publicēts vietnē edu.lu.lv.

5.5. Olimpiādes rezultāti ir neapstrīdami.

5.6. Detalizētāka informācija: https://www.visc.gov.lv/lv/macibu-prieksmetu-olimpiazu-organizesanas-kartiba

**6. Dalībnieku skaits**

6.1. Uz olimpiādes 2. kārtu tiek izvirzīti pieci labākie skolas kārtas olimpiādes dalībnieki.

6.2. Katras skolas atbildīgā persona saņemot piekļuvi olimpiādes vietnei veic 2.kārtas dalībnieku pieteikšanu no 2023.gada 17.novembra līdz 2023.gada 24.novembrim .

6.3. 2.kārtas dalībnieku saraksts tiek publicēts tīmekļa lapā http:// edu.lu.lv

6.4. Detalizētāka informācija: https://www.visc.gov.lv/lv/macibu-prieksmetu-olimpiazu-organizesanas-kartiba

Kārtību sagatavoja filozofijas jomas metodiķis Ārijs Orlovskis